**Év végi beszámoló (2020-2021)**

**Öko-kollégiumi feladatok**

Kidolgozott tematika alapján végezzük ÖKO tevékenységünket a kollégiumban, melynek minden hónapban a szeptemberben a team által jóváhagyott munkaterven alapul és bővítjük ki új elemekkel melyek új ötleteken és aktualitásokon alapulnak.

**Kolikert- Virágosítás**

Az idei tanévben is folyamatos feladatot ad a kolikert gondozása, gazolás, kapálás, amit a diákokkal közösen végzünk. A fűszerkertben is megkezdődtek az őszi munkálatok. Az ÖKOLI döntőjére és a különböző kerti finomságokkal tudtunk kedveskedni a versenyzőknek. Az idei legnagyobb projekt a kollégiumi lépcső előtti virágoskert kialakítása volt, melynek aktualitását a lépcső átépítésével vált szükségessé. A növények beszerzését fenntartói és alapítványi segítséggel sikerült megvalósítanunk, és a kollégák és diákok keze munkáját dicséri a kialakult rendezett, szép virágos előkert.

**OKOLI 4 2020**

Az ÖKOLI4 2020 tavaszán került megrendezésre online, melynek témája egy kollégiumi ÖKOBÜFÉ volt, természetesen a kínálatot is bemutatva, hiszen a fiatalok a zsebpénzük egy részét itt költik el. Online valósítottuk meg a döntőt is.

**Versenyek**

Innováció a fogyasztóvédelemben – A tudatos fogyasztóvá válás útja c. országos fogyasztóvédelmi program FEBESZ keretén belül Fogyasztóvédelmi vetélkedőn is több csapattal tudtunk indulni online.

**Faliújság-Dekoráció**

A faliújság megjelenése rendszeressé vált, lelkes kollégák és diákok együttműködésével. Az intézmény külső megjelenése és dekorációja tükrözi az adott évszakot és ünnepkört, melyet lelkes kollégák és diákok közösen alkotnak meg, és előszeretettel használnak újrahasznosított dekorációkat, alapanyagokat.

**Szobarend**

Kiemelten kezeljük a szobarend kérdését. Szobarend megtartására vonatkozó belső igény kialakítása a gyerekeknél, hűtők rendben tartása, havi nagytakarítás szobarend napi szintű ellenőrzése, dokumentálása, valamint pedagógiai eszközökkel való befolyásolása, szobarend rendszeres időközönként való értékelése, ezek azok amiket nagyon fontosnak tartunk a kollégisták mindennapi életében.

**Előadások külső szervezetek bevonásával**

Az Ökováros-Ökorégió Alapítványtól érdekes előadásokat hallhattunk online.

Kollégák online előadást tartottak „Dohányzás prevenció” és „Addikciók” témakörében.

**AJTP 2020**

Az intézményben működő Arany János Tehetséggondozó Program jubileumi év keretében tavasszal díszfák kiültetésére került sor az előkertben.

**Szakkörök**

Továbbra is lelkes kollégák vezetésével megvalósulnak szakkörök, kerámia, fakanál főzőszakkör, környezetkultúra, környezetvédelmi szakkör.